ŠIAULIŲ MIESTO SAVIVALDYBĖS TARYBA

SPRENDIMAS

DĖL ŠIAULIŲ MIESTO SAVIVALDYBĖS 2023 M. KOVO 2 D. SPRENDIMO NR. T-67 „DĖL ELEKTRONINIO BILIETO SU NUOLAIDA, SKIRTO VAŽIUOTI VIETINIO (MIESTO) REGULIARAUS SUSISIEKIMO AUTOBUSŲ MARŠRUTAIS ŠIAULIŲ MIESTO SAVIVALDYBĖJE, ĮSIGIJIMO IR NAUDOJIMO TVARKOS APRAŠO PATVIRTINIMO“ PAKEITIMO

2024 m. rugsėjo 5 d. Nr. T-328

Šiauliai

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 15 straipsnio 2 dalies 29 punktu, Lietuvos Respublikos kelių transporto kodekso 16 straipsnio 2 dalimi, Lietuvos Respublikos transporto lengvatų įstatymo 5 straipsnio 8 dalimi, įgyvendindama Šiaulių miesto savivaldybės tarybos 2022 m. gruodžio 22 d. sprendimą Nr. T‑428 „Dėl keleivių vežimo vietinio (miesto) reguliaraus susisiekimo autobusų maršrutais Šiaulių miesto savivaldybėje kainų nustatymo“ ir atsižvelgdama į Šiaulių miesto savivaldybės administracijos 2024 m. liepos 10 d. posėdžio protokolą Nr. VAK-313 „Dėl keleivių vežimo miesto susisiekimo autobusų maršrutais bilietų kainų peržiūros“, Šiaulių miesto savivaldybės taryba nusprendžia:

Pakeisti Šiaulių miesto savivaldybės tarybos 2023 m. kovo 2 d. sprendimą Nr. T-67 „Dėl elektroninio bilieto su nuolaida, skirto važiuoti vietinio (miesto) reguliaraus susisiekimo autobusų maršrutais Šiaulių miesto savivaldybėje, įsigijimo ir naudojimo tvarkos aprašo patvirtinimo“:

1.	Pakeisti preambulę ir išdėstyti ją taip:

„Vadovaudamasi Lietuvos Respublikos vietos savivaldos įstatymo 6 straipsnio 33 punktu, 15 straipsnio 2 dalies 29 punktu, Lietuvos Respublikos transporto lengvatų įstatymo 5 straipsnio 8 dalimi, Lietuvos Respublikos Šiaulių miesto ir Šiaulių rajono savivaldybių teritorijų ribų keitimo įstatymu, įgyvendindama Šiaulių miesto savivaldybės tarybos 2022 m. gruodžio 22 d. sprendimą Nr. T-428 „Dėl keleivių vežimo reguliariaisiais vietinio susisiekimo autobusų maršrutais Šiaulių mieste kainų nustatymo“, Šiaulių miesto savivaldybės taryba nusprendžia:“;

2.	Pakeisti nurodyto sprendimo 1 punktu patvirtintą Elektroninio bilieto su nuolaida, skirto važiuoti vietinio (miesto) reguliaraus susisiekimo autobusų maršrutais Šiaulių miesto savivaldybėje, įsigijimo ir naudojimo tvarkos aprašą:

2.1.	Pakeisti 6 punktą ir jį išdėstyti taip:

„6. Pradinuko bilietas – elektroninis bilietas, skirtas Šiaulių miesto savivaldybės pirmų–ketvirtų klasių moksleiviams, kuris galioja 12 mėnesių, t. y. nuo rugsėjo 1 d. iki rugpjūčio 31 d.“;

2.2.	Pakeisti 28 punktą ir jį išdėstyti taip:

„28. Pradinuko bilietas galioja 12 mėnesių, t. y. nuo rugsėjo 1 d. iki rugpjūčio 31 d., turint ugdymo įstaigos išduotą moksleivio pažymėjimą.“

Savivaldybės meras	Artūras Visockas